Celtic FC

Celtic Football Club (uttales ['seltik] etter Glasgow-dialekten), stiftet 1888) er en fotballklubb hjemmehørende i Parkhead, Glasgow i Skottland, som spiller i Scottish Premiership. Laget spiller sine hjemmekamper på Celtic Park. Celtic var blant stifterklubbene av det skotske ligasystemet, og har aldri rykket ned fra den høyeste divisjonen. Klubben har hatt en langvarig byrivalisering med Rangers FC, og klubbene har gått under fellesbetegnelsen Old Firm.

Celtic er den eneste skotske klubben som har nådd finalen i en europeisk turnering da de i tillegg vant Europacupen i 1967. Klubben er i tillegg den ene av to klubber totalt som har vunnet et europeisk trofe med et lag bestående utelukkende av spillere fra klubbens hjemland. Laget var da det første i Europa som vant «The Treble». Alle spillerne på Celtic som vant europacupen i 1967 var født innenfor en radius på under 50 km (30 miles) fra Celtic Park i Glasgow. Laget er i ettertid blitt kalt for Lisbon Lions («Løvene fra Lisboa») da finalen mot Internazionale gikk i Lisboa.

Bakgrunn 

Celtic ble opprinnelig startet som et sosialt tiltak av marist-broderen Walfrid (Andrew Kerins) for fattig katolsk arbeiderungdom i Glasgow. Han organiserte blant annet suppekjøkkener og for å finansiere dette arbeidet ble fotballaget dannet.

I Edinburgh hadde irske innvandrere startet klubben Hibernian FC med stort hell, og dette ble malen for broder Walfrid. Den fattige, katolske befolkningen besto i hovedsak av irske innvandrere og ble undertrykket og behandlet som en underklasse. Klubben ble stiftet på et møte i St. Mary's kirke i East Rose Street (nå Forbes Street) i Parkhead i Glasgow 6. november 1887, og spilte sin første kamp 28. mai året etter, mot Rangers FC som var stiftet allerede i 1873, en kamp Celtic vant 5-2.

Navnet 

Det var Walfrids forslag at klubben skulle hete «Celtic» («keltisk») for å vise klubbens irsk/skotske bakgrunn og røtter, og dette ble vedtatt på stiftelsesmøtet. Som ire uttalte broder Walfrid navnet «keltik» i henhold til vanlig, normert engelsk uttale, mens lokalt i Glasgow ble det uttalt «seltik» i henhold til den lokale dialekten. Dette har siden blitt den offisielle uttalen, også internasjonalt.

Navnet ble valgt for å vise forbrødring mellom de keltiske folkene i Skottland og Irland. Den fattige, katolske befolkningen besto på den tiden i hovedsak av irske innvandrere og ble undertrykket og behandlet som en underklasse.

Klubben fikk også et offisielt kallenavn, «The Bhoys», og dette ble også brukt i sammensetningen «The Bold Bhoys» («De dristige gutta»). De første kjente bruken av dette kallenavnet er på et postkort fra tidlig 1900-tallet med et lagbilde og teksten «The Bold Bhoys». Den ekstra «h»en henviser til stavemåten på gælisk hvor bokstaven B ofte blir etterfulgt av en H.

Draktene 
Den første sesongen spilte Celtic med hvite trøyer, sorte bukser og grønn/hvitstripede strømper. De hvite trøyene hadde et grønt keltisk kors innen en rød sirkel på den høyre siden av brystet.

Fra den kommende sesongen 1889-1890 skriftet klubben til drakter hvor trøyene hadde grønne og hvite vertikale striper. Denne drakten var i bruk i de følgende 14 sesongene. I 1903 innførte i dagens horisontale striper og mønster.

Old Firm 

Klubben og dens tilhengere har hele tiden vært bevisst sin irske, katolske arbeiderbakgrunn og dette har vært et forsterkende, rivaliserende element overfor den protestantiske og britiskvennlige tilhørigheten forbundet med Rangers FC.

Celtic opprettholder fortsatt sitt sosiale engasjement gjennom konkrete velferdstiltak for trengende og er slik ikke bare en fotballklubb, men har også en sosial, katolsk og politisk profil. Klubben, som sammen med byrival Rangers FC har dominert skotsk fotball både sportslig og økonomisk de siste 100 år og lokaldebyet Old Firm samler alltid fulle hus med - på hver av disse kampene.

Nasjonale meritter

Sesonger

Inneværende sesong 

Rangering: 1. poeng, 2. målforskjell, 3. antall scorede mål.

Internasjonalt 

Celtic har en lang tradisjon i europeisk fotball, fra de deltok i sin første europeiske turnering da de møtte Valencia i Messebycupen i 1962.

Celtic var den første nordeuropeiske klubb som klarte å vinne den gjeveste Europacupen etter en 2–1 seier over Inter Milan i Lisboa i 1967 med laget som fikk kallenavnet «Lisbon Lions».

Spillerstall 
Oppdatert 3. februar 2022

Utlånte spillere

Spillerstatistikk

Trenere

Fotogalleri

Referanser

Eksterne lenker 
 
 Norsk supporterside med historikk etc

 
Mesterliga-vinnere
Fotballag etablert i 1888
1880-årene i Skottland
Sport i Storbritannia i 1888